
ការចាក់វ៉ាក់សាំងកុមារភាព - សំណួរដែលមានចម្លើយរបស់អ្នក
health.gov.au/childhoodimmunisation (http://health.gov.au/childhoodimmunisation)
តើមានសំណួរណាមួយអំពីការចាក់ថ្នាំបង្ការ ឬការចាក់វ៉ាក់សាំងទេ? 
យើងបានចងក្រងចម្លើយចំពោះសំណួរដែលគេតែងសួរជាញឹកញាប់បំផុត អំពីការចាក់វ៉ាក់សាំងកុមារភាព។
របៀបដែលវ៉ាក់សាំងដំណើរការ
តើវ៉ាក់សាំងដំណើរការយ៉ាងដូចម្តេច?
វ៉ាក់សាំងការពារយើងដោយប្រើប្រព័ន្ឋការពារធម្មជាតិរបស់រាងកាយយើង ដើម្បីបង្កើតភាពធន់នឹងការឆ្លងមេរោគជាក់លាក់នានា មុនពេលយើងប៉ះនឹងមេរោគទាំងនោះ។ 
នៅពេលកុមារម្នាក់បានចាក់វ៉ាក់សាំង រាងកាយរបស់ពួកគេផលិតនូវការឆ្លើយតបនៃប្រព័ន្ធភាពស៊ាំ ក្នុងលំនាំដូចគ្នាបន្ទាប់ពីការប៉ះពាល់នឹងជំងឺមួយនោះដែរ។ ប្រសិនបើកុមារប៉ះពាល់នឹងជំងឺនោះនៅពេលអនាគត ប្រព័ន្ធភាពស៊ាំរបស់ពួកគេចងចាំវា ហើយឆ្លើយតបយ៉ាងឆាប់រហ័សដើម្បីទប់ស្កាត់ជំងឺពីការវិវត្តន៍។
វ៉ាក់សាំងផ្តល់ការការពារដោយមិនបង្កជំងឺ ហើយមានសុវត្ថិភាពច្រើនជាងការឆ្លងជំងឺ។
ច្រើនទៀត៖
What is immunisation video | Australian Academy of Science (https://science.org.au/our-focus/science-everyone/science-immunisation/1-what-immunisation)
About immunisation | Australian Government Department of Health, Disability and Ageing (https://www.health.gov.au/topics/immunisation/about-immunisation)
Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)

តើការចាក់វ៉ាក់សាំងការពារកុមារ និងសហគមន៍យ៉ាងដូចម្តេច?
ការចាក់វ៉ាក់សាំងការពារកុមារពីជំងឺធ្ងន់ធ្ងរ ដែលអាចនាំឱ្យមានផលវិបាកនានារួមទាំងពិការភាព ហើយសូម្បីតែស្លាប់ផង។ ដោយការចាក់វ៉ាក់សាំងកូនរបស់អ្នក អ្នកជួយការពារសមាជិកគ្រួសារផ្សេងទៀតរបស់អ្នកដែលងាយរងគ្រោះ ហើយអាចឈឺខ្លាំង ប្រសិនបើពួកគេឈឺដោយសារជំងឺនេះ ដូចជាស្ត្រីមានផ្ទៃពោះ មនុស្សចាស់ និងអ្នកដែលមានស្ថានភាពសុខភាព។ នៅពេលមនុស្សជាច្រើននៅក្នុងសហគមន៍បានចាក់វ៉ាក់សាំង វាកាន់តែពិបាកឱ្យជំងឺឆ្លងរាលដាល ដោយសារមនុស្សទំនងជាមិនសូវបានជួបអ្នកដែលបានឆ្លង ហើយចម្លងជំងឺនេះ។ នេះត្រូវបានគេហៅថាភាពស៊ាំនៃហ្វូងមនុស្ស។
អត្ថប្រយោជន៍នៃភាពស៊ាំនៃហ្វូងមនុស្ស គឺថាយើងអាចការពារអ្នកដែលមិនអាចចាក់វ៉ាក់សាំង  
រួមទាំងទារកមានវ័យក្មេងពេកដែលមិនអាចចាក់វ៉ាក់សាំង ឬមនុស្សដែលមិនអាចចាក់វ៉ាក់សាំងដោយសារហេតុផលវេជ្ជសាស្រ្តនានា។
ច្រើនទៀត៖
What is immunisation video | Australian Academy of Science (https://science.org.au/our-focus/science-everyone/science-immunisation/1-what-immunisation)
About immunisation | Australian Government Department of Health, Disability and Ageing (https://www.health.gov.au/topics/immunisation/about-immunisation)
Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
តើវ៉ាក់សាំងមានផ្ទុកអ្វីខ្លះ?
វ៉ាក់សាំងមានផ្ទុកសារធាតុផ្សំមួយចំនួន រួមមានអង់ទីហ៊្សែនដែលជាទម្រង់កែប្រែនៃវីរុស បាក់តេរី 
ឬជាតិពុលដែលបង្កជំងឺ។
សារធាតុផ្សំផ្សេងទៀតដូចជាសារជាតិជំនួយ សារធាតុបង្ការកុំឱ្យខូចផ្អូម និងសារធាតុរក្សាតុល្យភាព ដើម្បីធានាថាវ៉ាក់សាំងមានសុវត្ថិភាព ហើយមានប្រសិទ្ធភាព ជួយពង្រឹងការឆ្លើយតបនៃប្រព័ន្ធភាពស៊ាំ ធ្វើឱ្យវ៉ាក់សាំងដំណើរការបានកាន់តែប្រសើរ។
ធាតុផ្សំនៃវ៉ាក់សាំងអាចមើលទៅដូចជាមិនធ្លាប់ប្រទះឃើញ នៅពេលត្រូវបានចុះបញ្ជីនៅលើស្លាកសញ្ញា។ ទោះជាយ៉ាងណាក្តី សមាសធាតុជាច្រើនដែលប្រើក្នុងវ៉ាក់សាំង កើតឡើងដោយឯកឯងនៅក្នុងរាងកាយ នៅក្នុងបរិយាកាស និងនៅក្នុងអាហារដែលយើងបរិភោគ។ ធាតុផ្សំទាំងអស់នៅក្នុងវ៉ាក់សាំង - ក៏ដូចជាវ៉ាក់សាំងផ្ទាល់នោះ - ត្រូវបានធ្វើតេស្ត និងត្រួតពិនិត្យយ៉ាងហ្មត់ចត់ ដើម្បីធានាថាវាមានសុវត្ថិភាព។
ច្រើនទៀត៖
What is in the vaccines? | Sharing Knowledge about Immunisation (https://skai.org.au/childhood/questions/what-vaccines)
What is immunisation video | Australian Academy of Science (https://science.org.au/our-focus/science-everyone/science-immunisation/1-what-immunisation)
What ingredients are in vaccines? | Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
តើកុមារខ្លះឆ្លងជំងឺទេ បើទោះបីជាគេចាក់ថ្នាំការពារក៏ដោយនោះ?
ពិតណាស់ វាអាចកើតឡើងបាន ដោយសារគ្មានវ៉ាក់សាំងណាមានប្រសិទ្ធភាព 100% នោះទេ។ កម្រិតនៃការការពារដែលផ្តល់ដោយវ៉ាក់សាំងគឺខុសគ្នា ដូច្នេះនឹងមានមនុស្សមួយចំនួនតូចដែលមិនបង្កើតភាពស៊ាំ ហើយអាចនៅតែឆ្លងជំងឺបាន។ ប្រសិនបើពួកគេបានចាក់វ៉ាក់សាំង ជាទូទៅពួកគេជួបប្រទះនឹងជំងឺធ្ងន់ធ្ងរតិចជាងការដែលមិនបានចាក់វ៉ាក់សាំង។
សុវត្ថិភាពវ៉ាក់សាំង
តើវ៉ាក់សាំងមានសុវត្ថិភាពទេ?
ពិតណាស់ វ៉ាក់សាំងមានសុវត្ថិភាព។ វ៉ាក់សាំងទាំងអស់ឆ្លងកាត់ការធ្វើតេស្តយ៉ាងហ្មត់ចត់ ដើម្បីធានាថាវាមានសុវត្ថិភាព និងមានប្រសិទ្ធភាព មុនពេលត្រូវបានអនុម័តឱ្យប្រើនៅក្នុងប្រទេសអូស្ត្រាលី ដោយរដ្ឋបាលគ្រប់គ្រងលើទំនិញទាក់ទងនឹងការព្យាបាល (TGA)។ នេះរួមបញ្ចូលទាំងដំណាក់កាលផ្សេងៗនៃការសាកល្បងព្យាបាល និងការធ្វើតេស្តគ្រឿងផ្សំ។ វ៉ាក់សាំងដែលមិនបំពេញតាមលក្ខណៈវិនិច្ឆ័យគុណភាព និងសុវត្ថិភាព មិនត្រូវបានអនុម័ត ហើយមិនត្រូវបានបង្កើតឡើងសម្រាប់ប្រើទេ។ 
នេះបង្កើតជាផ្នែកនៃដំណើរការដ៏ទូលំទូលាយមួយ មុនពេលវ៉ាក់សាំងអាចត្រូវបានរាយបញ្ជីក្នុងកម្មវិធីចាក់ថ្នាំបង្ការថ្នាក់ជាតិ។
នៅពេលត្រូវបានអនុម័តឱ្យប្រើ សុវត្ថិភាពរបស់វ៉ាក់សាំងត្រូវបានបន្តត្រួតពិនិត្យ ហើយកង្វល់នានាដែលបានលើកឡើង នឹងត្រូវបានចាត់វិធានការយ៉ាងធ្ងន់ធ្ងរ ហើយស៊ើបអង្កេតភ្លាមៗ។ នេះគឺតាមរយៈការរាយការណ៍អំពីព្រឹត្តិការណ៍មិនល្អទៅកាន់ TGA (https://www.tga.gov.au/vaccines-overview) និងការត្រួតពិនិត្យសកម្មថ្នាក់ជាតិតាមរយៈ AusVaxSafety (https://ausvaxsafety.org.au/)។
ច្រើនទៀត៖
Vaccine safety | Australian Government Department of Health, Disability and Ageing (https://www.health.gov.au/topics/immunisation/about-immunisation/vaccine-safety)
Are vaccines safe? video | Australian Academy of Science (https://science.org.au/our-focus/science-everyone/science-immunisation/4-are-vaccines-safe)
Vaccine safety and effectiveness: how is it tested? | Australian Academy of Science (https://www.science.org.au/curious/people-medicine/vaccine-safety-and-effectiveness-how-it-tested)
How do I know the vaccines are safe? | Sharing Knowledge about Immunisation (https://skai.org.au/childhood/questions/how-do-i-know-vaccines-are-safe)
តើវ៉ាក់សាំងមានហានិភ័យ និងអត្ថប្រយោជន៍អ្វីខ្លះ?
វ៉ាក់សាំងការពារមនុស្សពីជំងឺឆ្លងធ្ងន់ធ្ងរ ដែលធ្លាប់បង្កគ្រោះថ្នាក់ដល់ទារក កុមារ និងមនុស្សពេញវ័យជាច្រើននាក់ ហើយបណ្តាលឱ្យស្លាប់ជារៀងរាល់ឆ្នាំ។ បើគ្មានវ៉ាក់សាំងទេនោះ កូនរបស់អ្នកប្រឈមនឹងការធ្លាក់ខ្លួនឈឺយ៉ាងធ្ងន់ធ្ងរ និងទទួលរងនូវផលវិបាកជាបន្តបន្ទាប់ ហើយថែមទាំងអាចស្លាប់ដោយសារជំងឺនានាដូចជារោគកញ្ជ្រឹល និងរោគក្អកមាន់ជាដើម។ ខណៈពេលដែលមានផលប៉ះពាល់បន្ទាប់បន្សំ ដែលអាចកើតមានពីការចាក់វ៉ាក់សាំង ផលប៉ះពាល់ទាំងនេះគឺស្ទើរតែស្រាល (ដូចជាឡើងក្រហម និងហើមនៅកន្លែងចាក់ម្ជុល) ហើយជាស្រឡះក្នុងរយៈពេលពីរបីថ្ងៃ។ ផលប៉ះពាល់បន្ទាប់បន្សំធ្ងន់ធ្ងរបន្ទាប់ពីការចាក់វ៉ាក់សាំង ដូចជាប្រតិកម្មអាលែហ្សីធ្ងន់ធ្ងរគឺកម្រណាស់។
ការចាក់វ៉ាក់សាំងមានសុវត្ថិភាពច្រើនជាងការឆ្លងជំងឺ។ ជាឧទាហរណ៍ រោគតេតាណូសអាចបណ្តាលឱ្យមានការឈឺចាប់ខ្លាំង ការកន្ត្រាក់សាច់ដុំ និងការពិបាកដកដង្ហើម។ រោគកញ្ជ្រឹលអាចបណ្តាលឱ្យកើតជំងឺហើមសួត ឬហើមខួរក្បាល។
ច្រើនទៀត៖
Who benefits from vaccines? | Australian Academy of Science (https://www.science.org.au/education/immunisation-climate-change-genetic-modification/science-immunisation/3-who-benefits)
Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
ចុះអំពីអូទីហ្សឹមវិញ?
ទេ។ មិនមានទំនាក់ទំនងរវាងវ៉ាក់សាំង និងអូទីហ្សឹមទេ។ វ៉ាក់សាំងរោគកញ្ជ្រឹល ស្រឡាទែន ស្អូច (MMR) មិនបង្កអូទីហ្សឹមទេ។ ការសិក្សា និងការពិនិត្យឡើងវិញដែលមានគុណភាពខ្ពស់ក្នុងរយៈពេលជាច្រើនឆ្នាំ បានប្រៀបធៀបសុខភាពរបស់កុមារមួយចំនួនធំ ដែលបានចាក់វ៉ាក់សាំង និងមិនបានចាក់វ៉ាក់សាំង ហើយបានរកឃើញថាគ្មានទំនាក់ទំនងរវាងវ៉ាក់សាំង MMR និងអូទីហ្សឹមទេ។ 
ការសិក្សា និងការពិនិត្យបែបវិទ្យាសាស្ត្រ នៅតែបន្តបង្ហាញថាគ្មានទំនាក់ទំនងរវាងវ៉ាក់សាំង 
និងអូទីហ្សឹមទេ។
ជាដំបូង មនុស្សមានការព្រួយបារម្ភអំពីអូទីហ្សឹម និងការចាក់ថ្នាំបង្ការ បន្ទាប់ពីឯកសារស្រាវជ្រាវមួយដែលបានបោះពុម្ពផ្សាយក្នុងទស្សនាវដ្ដីវេជ្ជសាស្ដ្រគួរឱ្យគោរពមួយដែលបានបោះពុម្ពផ្សាយក្នុងឆ្នាំ 1998 បាននិយាយថាមានទំនាក់ទំនងរវាងវ៉ាក់សាំង MMR និងអូទីហ្សឹម។
ចាប់តាំងពីពេលនោះមក អ្នកវិទ្យាសាស្ត្របានបដិសេធឯកសារនេះទាំងស្រុង ដោយសារវាផ្អែកលើកុមារតែ 12 នាក់ប៉ុណ្ណោះ។ ក្នុងឆ្នាំ 2004 អ្នកនិពន្ធបានដកចេញការអះអាងរបស់ពួកគេ អំពីទំនាក់ទំនងរវាងការចាក់វ៉ាក់សាំង និងអូទីហ្សឹម។ ក្នុងឆ្នាំ 2010 ទស្សនាវដ្ដីនេះបានដកឯកសារចេញបន្ទាប់ពីក្រុមប្រឹក្សាវេជ្ជសាស្ត្រទូទៅរបស់ចក្រភពអង់គ្លេសបានរកឃើញថា លទ្ធផលក្នុងឯកសារនោះបានបង្ហាញថាមិនពិត។ ទស្សនាវដ្ដីបានបោះពុម្ពផ្សាយការសុំទោស។
ច្រើនទៀត៖
What about autism? | Sharing Knowledge About Immunisation (https://skai.org.au/childhood/questions/what-about-autism)
Are vaccines safe? video | Australian Academy of Science (https://science.org.au/our-focus/science-everyone/science-immunisation/4-are-vaccines-safe)
ផលប៉ះពាល់បន្ទាប់បន្សំ
តើមានប្រតិកម្មអ្វីខ្លះដែលអាចលេចឡើងបន្ទាប់ពីបានចាក់វ៉ាក់សាំង?
ភាគច្រើននៃផលប៉ះពាល់បន្ទាប់បន្សំដែលទាក់ទងនឹងវ៉ាក់សាំងគឺមានតិចតួច ហើយជាធម្មតាជាស្រឡះក្នុងរយៈពេលពីរបីថ្ងៃ។
កុមារខ្លះអាចមានប្រតិកម្មធម្មតាដូចជា៖
ឡើងក្រហម ហើម និងឈឺនៅកន្លែងចាក់ថ្នាំ
ដូចជាម៉ួម៉ៅ នៅមិនស្ងៀម មិនសប្បាយចិត្ត ឬងងុយគេង និង
គ្រុនក្តៅស្រាល។  
ប្រតិកម្មទាំងនេះបង្ហាញថាប្រព័ន្ធភាពស៊ាំកំពុងមានអន្តរកម្មជាមួយវ៉ាក់សាំង។ នេះជារឿងធម្មតាទេ។ ខណៈពេលដែលរោគសញ្ញាទាំងនេះអាចធ្វើឱ្យអ្នកព្រួយបារម្ភ និងធ្វើឱ្យកូនរបស់អ្នកពិបាកចិត្តនៅពេលនោះ វានឹងជាស្រឡះយ៉ាងឆាប់រហ័សដោយខ្លួនឯង។
ដើម្បីកាត់បន្ថយគ្រុនក្តៅ ឬឈឺបន្ទាប់ពីការចាក់វ៉ាក់សាំង អ្នកអាចប្រើថ្នាំបំបាត់ការឈឺចាប់ដូចជាប៉ារ៉ាសេតាមុល តាមការណែនាំ។
ផលប៉ះពាល់បន្ទាប់បន្សំធ្ងន់ធ្ងរពីការចាក់ថ្នាំបង្ការគឺកម្រណាស់។ មានហានិភ័យតិចតួចនៃប្រតិកម្មអាលែហ្សីធ្ងន់ធ្ងរ (អាណាហ្វីឡាក់ស៊ី) ចំពោះវ៉ាក់សាំងណាមួយ។ ប្រតិកម្មអាណាហ្វីឡាក់ស៊ី ជាធម្មតាកើតឡើងក្នុងរយៈពេលពីរបីនាទីបន្ទាប់ពីការចាក់វ៉ាក់សាំង មុនពេលអ្នក និងទារករបស់អ្នកចាកចេញពីគ្លីនីក។ នេះគឺជាហេតុផលដែលអ្នកត្រូវបានស្នើសុំឱ្យស្នាក់នៅកន្លែងគ្លីនីក ឬកន្លែងវះកាត់ផ្នែកវេជ្ជសាស្ត្រយ៉ាងហោចណាស់ 15 នាទី បន្ទាប់ពីការចាក់ថ្នាំបង្ការ ក្នុងករណីត្រូវការការព្យាបាលបន្ថែម។
វេជ្ជបណ្ឌិត ឬគិលានុបដ្ឋាករបស់អ្នកដឹងពីអ្វីដែលត្រូវធ្វើ ដើម្បីជួយទារកដែលមានប្រតិកម្មអាណាហ្វីឡាក់ស៊ី ឱ្យឆាប់ជាសះស្បើយ។
ប្រសិនបើកូនរបស់អ្នកមានប្រតិកម្មដែលអ្នកគិតថាធ្ងន់ធ្ងរ ឬមិននឹកស្មានដល់ សូមស្វែងរកដំបូន្មានវេជ្ជសាស្រ្តភ្លាមៗ។
ច្រើនទៀត៖
Possible side effects of vaccination | Australian Government Department of Health, Disability and Ageing (https://www.health.gov.au/topics/immunisation/getting-vaccinated/possible-side-effects-of-vaccination)
Following vaccination – what to expect and what to do | Australian Government Department of Health, Disability and Ageing (https://www.health.gov.au/resources/publications/following-vaccination-what-to-expect-and-what-to-do)
Side effects | Sharing Knowledge about Immunisation (https://skai.org.au/childhood/questions/what-about-side-effects)
Australia’s active vaccine safety program | AusVaxSafety | NCIRS (https://ausvaxsafety.org.au/safety-data/national-immunisation-program-schedule-vaccines)
តើវាមានសុវត្ថិភាពដែរឬទេសម្រាប់កុមារ ក្នុងការចាក់វ៉ាក់សាំងច្រើនមុខក្នុងពេលតែមួយ?
មាន។ ការចាក់វ៉ាក់សាំងច្រើនមុខឱ្យទារក និងកុមារ នៅពេលទៅជួបពិនិត្យតែម្តងគឺមានសុវត្ថិភាព។ 
ការចាក់វ៉ាក់សាំងរួមបញ្ចូលគ្នា អនុញ្ញាតឱ្យកុមារចាក់បង្ការប្រឆាំងនឹងជំងឺច្រើនមុខ ជាមួយនឹងការចាក់ម្ជុលចំនួនតិច។ នេះមានន័យថាមានការឈឺចាប់ និងស្ត្រេសតិចសម្រាប់កុមារ។
ជាឧទាហរណ៍ វ៉ាក់សាំងមួយក្នុងចំណោមវ៉ាក់សាំងដែលត្រូវចាក់ឱ្យនៅអាយុ 2, 4 និង 6 ខែ ផ្តល់នូវការការពារប្រឆាំងនឹងជំងឺប្រាំមួយមុខ ដែលមានន័យថាការចាក់ម្ជុលនេះ ការពារទារករបស់អ្នកប្រឆាំងនឹងជំងឺប្រាំមួយមុខ ជាមួយនឹងការទៅជួបពិនិត្យម្តង។ នេះមានសុវត្ថិភាពទាំងស្រុង ហើយនឹងមិនដាក់បន្ទុកច្រើនហួសលើប្រព័ន្ធភាពស៊ាំឡើយ។
ប្រព័ន្ធភាពស៊ាំរបស់ទារកគឺខ្លាំងណាស់។ ទារកជួបប្រទះអង់ទីហ៊្សែនរាប់ពាន់ប្រភេទផ្សេងៗគ្នា (ផ្នែកនៃសារពាង្គកាយដែលបង្កជំងឺដូចជាបាក់តេរី ឬវីរុស)។ វ៉ាក់សាំងមានផ្ទុកបរិមាណអង់ទីហ៊្សែនតិចតួចប៉ុណ្ណោះ បើប្រៀបធៀបនឹងកុមារមួយចំនួនធំដែលជួបប្រទះជារៀងរាល់ថ្ងៃ។ វ៉ាក់សាំងនឹងពង្រឹងភាពស៊ាំរបស់កូនអ្នក ដើម្បីការពារពួកគេពីជំងឺឆ្លងដ៏គ្រោះថ្នាក់បំផុតមួយចំនួន។
ច្រើនទៀត៖
Is it safe to give my child more than one vaccine at the same time? | Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
What is immunisation? | Australian Academy of Science (https://www.science.org.au/learning/immunisation-and-climate-change/science-immunisation/what-is-immunisation)
កាត NCIRS - ស្ថិតក្រោមការអភិវឌ្ឍន៍
Why is the schedule the way it is? | Sharing Knowledge about Immunisation (https://skai.org.au/childhood/questions/why-schedule-way-it)
តើវ៉ាក់សាំងបង្ក ឬធ្វើឱ្យជំងឺហឺត និងអាលែហ្សីកាន់តែអាក្រក់ចំពោះកុមារដែរឬទេ?
ទេ។ មិនមានភស្តុតាងដែលថាវ៉ាក់សាំងបង្ក ឬធ្វើឱ្យជំងឺហឺត ឬអាលែហ្សីកាន់តែអាក្រក់នោះទេ។ 
វាជាការសំខាន់ណាស់ដែលកុមារមានជំងឺហឺត ឬអាលែហ្សី ត្រូវចាក់វ៉ាក់សាំង ដើម្បីកាត់បន្ថយឱកាសនៃការឆ្លងមេរោគធ្ងន់ធ្ងរ ដែលអាចធ្វើឱ្យរោគប្រចាំកាយរបស់ពួកគេកាន់តែអាក្រក់ទៅ។
វ៉ាក់សាំងខ្លះមានផ្ទុកធាតុផ្សំដែលអាចបង្កអាលែហ្សី។ ដូច្នេះ ប្រសិនបើកូនរបស់អ្នកមានអាលែហ្សីចំពោះអាហារ ឬថ្នាំព្យាបាលណាមួយ អ្នកគួរតែប្រាប់វេជ្ជបណ្ឌិត ឬគិលានុបដ្ឋាករបស់អ្នក ដើម្បីឱ្យពួកគេអាចពិនិត្យបញ្ជាក់ថា វ៉ាក់សាំងដែលពួកគេមានគម្រោងនឹងផ្តល់ឱ្យកូនរបស់អ្នកមានសុវត្ថិភាព។
ច្រើនទៀត៖
Do vaccines cause or worsen asthma and allergies? | Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
ជំងឺដែលអាចការពារបានដោយវ៉ាក់សាំង
តើជំងឺដែលយើងចាក់វ៉ាក់សាំងកុមារពិតជាធ្ងន់ធ្ងរមែនឬ?
ពិតណាស់។ ជំងឺដែលត្រូវបានចាក់វ៉ាក់សាំងបង្ការជាប្រចាំ អាចធ្ងន់ធ្ងរ និងអាចស្លាប់បាន។ យើងមិនសូវឮអំពីរឿងទាំងនេះទេ ព្រោះវាលែងជារឿងធម្មតាទៀតហើយ ដោយសារភាពជោគជ័យនៃកម្មវិធីចាក់វ៉ាក់សាំងនៅក្នុងប្រទេសអូស្ត្រាលី។ ទោះយ៉ាងណាក្តី ប្រសិនបើយើងមិនចាក់វ៉ាក់សាំងទេ 
ជំងឺធ្ងន់ធ្ងរនឹងកើតឡើងម្តងទៀតនៅក្នុងសហគមន៍។ 
ច្រើនទៀត៖
Are the diseases we vaccinate against really serious? | Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
ប្រសិនបើកម្រឃើញកើតមានជំងឺ ហេតុអ្វីបានជាកូនរបស់ខ្ញុំនៅតែត្រូវការវ៉ាក់សាំង?
ការចាក់ថ្នាំបង្ការកុមារភាពគឺត្រូវការជាចាំបាច់ដើម្បីការពារកុមារ ទោះបីជាយើងមិនឃើញជំងឺដែលវ៉ាក់សាំងការពារជាញឹកញាប់ក៏ដោយ។ ជំងឺមួយចំនួនលែងកើតមានទៀតហើយនៅក្នុងប្រទេសអូស្ត្រាលី ដោយសារវ៉ាក់សាំង ដូចជាជំងឺស្វិតដៃជើង រោគខាន់ស្លាក់ និងរោគកញ្ជ្រឹល។ ប្រសិនបើយើងឈប់ចាក់វ៉ាក់សាំង ករណីតិចតួចដែលយើងឃើញមាននៅក្នុងប្រទេសអូស្ត្រាលី អាចក្លាយទៅជាករណីរាប់សិប ឬរាប់រយពាន់ករណីយ៉ាងឆាប់រហ័ស។ ទោះបីជាជំងឺធ្ងន់ធ្ងរដែលអាចការពារបានដោយវ៉ាក់សាំង កម្រកើតមានក្នុងប្រទេសអូស្ត្រាលីក៏ដោយ ជំងឺមួយចំនួនកើតមានជាទូទៅនៅផ្នែកផ្សេងទៀតក្នុងពិភពលោកដែរ ដូចជារោគកញ្ជ្រឹល និងជំងឺស្វិតដៃជើង។ ទោះបីជាក្រុមគ្រួសាររបស់អ្នកមិនធ្វើដំណើរទៅក្រៅប្រទេសក៏ដោយ អ្នកអាចមានទំនាក់ទំនងជាមួយអ្នកធ្វើដំណើរអន្តរជាតិគ្រប់ទីកន្លែងនៅក្នុងសហគមន៍របស់អ្នក។
ការចាក់វ៉ាក់សាំងកូនរបស់អ្នក ក៏អាចជួយការពារមនុស្សដែលមិនអាចចាក់វ៉ាក់សាំង តាមរយៈភាពស៊ាំនៃហ្វូងមនុស្សផងដែរ។
កាលវិភាគចាក់វ៉ាក់សាំង
ហេតុអ្វីបានជាកុមារក្នុងវ័យក្មេងបែបនេះ ត្រូវការវ៉ាក់សាំងច្រើនមុខម្ល៉េះ?
កុមារត្រូវការចាក់វ៉ាក់សាំងដើម្បីការពារពួកគេ ឱ្យបានឆាប់តាមដែលអាចធ្វើទៅបាន ដោយសារពួកគេមានហានិភ័យយ៉ាងខ្ពស់ពីជំងឺ ខណៈពេលដែលពួកនៅវ័យក្មេងណាស់។ ទោះបីជាប្រព័ន្ធការពាររាងកាយរបស់ទារកខ្លាំងក៏ដោយ ការចាក់វ៉ាក់សាំងក្នុងដំណាក់កាលដំបូងនៃជីវិតមានសារៈសំខាន់ណាស់ ពីព្រោះវាការពារទារក ខណៈពេលដែលប្រព័ន្ធភាពស៊ាំរបស់ពួកគេកំពុងអភិវឌ្ឍ។ ទារកមានសមត្ថភាពឥតខ្ចោះក្នុងការអត់ធន់នឹងវ៉ាក់សំាង ដូចជាពួកគេគ្រប់គ្រងបាក់តេរី និងវីរុសរាប់ពាន់ ដែលពួកគេបានជួបប្រទះនៅក្នុងបរិយាកាសរបស់ពួកគេតាំងពីកំណើតមកម្ល៉េះ។ ការចាក់ថ្នាំបង្ការអាចការពារកូនរបស់អ្នកពីការឆ្លងមេរោគធ្ងន់ធ្ងរ ដែលអាចនាំទៅរកការរងទុក្ខ ការសម្រាកព្យាបាលនៅមន្ទីរពេទ្យ ឬសូម្បីតែស្លាប់ទៀតផង។
កាលវិភាគខុសប្លែកគ្នានៅបណ្តាប្រទេសផ្សេងទៀត ដោយសារលំនាំនៃជំងឺ ប្រភេទនៃវីរុស ឬបាក់តេរី ការថែទាំវេជ្ជសាស្រ្ត វ៉ាក់សាំងដែលមាន និងតម្លៃរបស់វាប្រែប្រួលពីប្រទេសមួយទៅប្រទេសមួយ។
ច្រើនទៀត៖
Why is the schedule the way it is? | Sharing Knowledge about Immunisation (https://skai.org.au/childhood/questions/why-schedule-way-it)
តើខ្ញុំអាចចាក់វ៉ាក់សាំងមានគម្លាតពីគ្នា ឬពន្យារពេលចាក់វ៉ាក់សាំងខ្លះបានទេ?
នៅពេលដែលវ៉ាក់សាំងត្រូវបានពន្យារពេល ឬមានគម្លាតពីគ្នា កុមារមិនបានទទួលការការពាររយៈពេលយូរជាងដែលពួកគេត្រូវការ នៅអាយុដែលជំងឺកើតមានជាញឹកញាប់បំផុត ឬធ្ងន់ធ្ងរបំផុតនោះទេ ។ ការចាក់ដូសវ៉ាក់សាំងដំបូង ត្រូវបានណែនាំសម្រាប់អាយុក្មេងបំផុត ដែលប្រព័ន្ធភាពស៊ាំរបស់ទារកមានភាពពេញលក្ខណៈគ្រប់គ្រាន់ដើម្បីផ្តល់ការឆ្លើយតបល្អ និងទទួលបានការការពារដ៏ល្អ។
ពេលវេលានៃការចាក់ដូសវ៉ាក់សាំងនីមួយៗដែលផ្តល់ឱ្យទារក និងកុមារ ត្រូវបានជ្រើសរើសយ៉ាងប្រុងប្រយ័ត្ន ហើយផ្អែកលើការស្រាវជ្រាវជាច្រើនទសវត្សរ៍ - ដូច្នេះវាជាការល្អបំផុតដើម្បីអនុវត្តតាមកាលវិភាគកម្មវិធីចាក់ថ្នាំបង្ការថ្នាក់ជាតិ (https://www.health.gov.au/health-topics/immunisation/when-to-get-vaccinated/national-immunisation-program-schedule) 
និងកាលបរិច្ឆេទកំណត់។ សូម្បីតែអ្នកយឺតពេលត្រឹមប៉ុន្មានសប្តាហ៍ក៏ដោយ នេះធ្វើឱ្យកូនរបស់អ្នកប្រឈមនឹងការឆ្លងជំងឺធ្ងន់ធ្ងរ។
ការចាក់វ៉ាក់សាំងមានគម្លាតពីគ្នា ក៏មានន័យដែរថាកុមារទំនងជាត្រូវការការណាត់ជួបចាក់វ៉ាក់សាំង និងការចាក់ម្ជុលបន្ថែមទៀត។ នេះនឹងមានន័យថាមានភាពស្រ្តេសបន្ថែមទៀតសម្រាប់កុមារ។ ការស្រាវជ្រាវបានបង្ហាញថាកុមារមានភាពស្រ្តេសច្រើនដូចគ្នា នៅពេលពួកគេបានចាក់វ៉ាក់សាំងតែមួយម្ជុល ក៏ដូចដែលពួកបានចាក់វ៉ាក់សាំងច្រើនម្ជុលដែរ។
ច្រើនទៀត៖
Why is the schedule the way it is? | Sharing Knowledge about Immunisation (https://skai.org.au/childhood/questions/why-schedule-way-it)
ហេតុអ្វីបានជាកុមារខ្លះត្រូវការវ៉ាក់សាំងបន្ថែម?
កុមារខ្លះអាចត្រូវការវ៉ាក់សាំងបន្ថែម ប្រសិនបើពួកគេមានហានិភ័យខ្ពស់នៃជំងឺ។ វ៉ាក់សាំងបន្ថែមសម្រាប់ក្រុមមួយចំនួន ក៏អាចរកបានដោយឥតគិតថ្លៃផងដែរក្រោមកម្មវិធីចាក់ថ្នាំបង្ការថ្នាក់ជាតិ។ នេះអាចជាកុមារដែលមានស្ថានភាពវេជ្ជសាស្ត្រមួយចំនួន ដែលដាក់ឱ្យពួកគេប្រឈមនឹងជំងឺធ្ងន់ធ្ងរ ឬជាកុមារជនជាតិដើម និងកុមារអ្នកកោះ Torres Strait ដែលមានហានិភ័យខ្ពស់នៃជំងឺមួយចំនួន ជាងប្រជាជនដែលមិនមែនជនជាតិដើមភាគតិច។
សូមពិគ្រោះជាមួយវេជ្ជបណ្ឌិតរបស់អ្នក អំពីតម្រូវការជាក់លាក់របស់កូនអ្នក។
ច្រើនទៀត៖
Immunisation for Aboriginal and Torres Strait Islander people | Australian Government Department of Health, Disability and Ageing (https://www.health.gov.au/topics/immunisation/when-to-get-vaccinated/immunisation-for-aboriginal-and-torres-strait-islander-people?language=und)
Immunisation for people with medical risk conditions | Australian Government Department of Health, Disability and Ageing (https://www.health.gov.au/topics/immunisation/when-to-get-vaccinated/immunisation-for-people-with-medical-risk-conditions)
តើខ្ញុំគួរពន្យារពេលចាក់ថ្នាំបង្ការទេ ប្រសិនបើកូនខ្ញុំមិនស្រួលខ្លួន?
ទារក និងកុមារដែលក្អក និងគ្រុនផ្តាសាយតិចតួចដោយគ្មានគ្រុនក្តៅ ឬទារកដែលជាសះស្បើយពីជំងឺមួយ អាចចាក់ថ្នាំបង្ការបានដោយសុវត្ថិភាព និងប្រសិទ្ធភាព។
ការចាក់ថ្នាំបង្ការគួរតែត្រូវបានពន្យារពេល ប្រសិនបើកុមារឈឺខ្លាំងដោយមានគ្រុនក្តៅខ្លាំង (លើសពី 38.5 អង្សាសេ)។
អ្នកអាចរៀបចំការណាត់ជួបក្នុងរយៈពេលមួយ ឬពីរសប្តាហ៍ក្រោយមក នៅពេលកូនរបស់អ្នកបានធូរស្បើយឡើងវិញ។ ប្រសិនបើមានចម្ងល់ណាមួយ សូមសួរវេជ្ជបណ្ឌិត ឬបុគ្គលិកគ្លីនិកសុខភាពរបស់អ្នក មុននឹងពន្យារពេលការចាក់ថ្នាំបង្ការ។
ចុះប្រសិនបើកូនរបស់ខ្ញុំខកខានការចាក់វ៉ាក់សាំងតាមពេលកំណត់?
ការចាក់វ៉ាក់សាំងទាន់ពេលកំណត់ ផ្តល់នូវការការពារដ៏ល្អបំផុត។ ទោះយ៉ាងណាក្តី ប្រសិនបើកូនរបស់អ្នកខកខានការចាក់វ៉ាក់សាំង នោះវាងាយស្រួលក្នុងការតាមឱ្យទាន់។ មិនចាំបាច់ចាក់ដូសដែលបានចាក់រួចហើយនោះម្តងទៀតទេ ហើយក៏មិនចាំបាច់ចាក់ដូសបន្ថែមនោះដែរ។ សូមនិយាយជាមួយអ្នកផ្តល់ថ្នាំបង្ការរបស់អ្នក អំពីកម្មវិធីតាមឱ្យទាន់។
[bookmark: _Toc133092105]តើការចាក់ថ្នាំបង្ការកុមារភាពទាំងអស់មិនគិតថ្លៃឬ?
វ៉ាក់សាំងដែលត្រូវបានណែនាំជាប្រចាំសម្រាប់កូនរបស់អ្នកក្រោម កម្មវិធីចាក់ថ្នាំបង្ការថ្នាក់ជាតិ 
គឺឥតគិតថ្លៃទេ ប្រសិនបើកូនរបស់អ្នកមានសិទ្ធិទទួលបាន Medicare។ វេជ្ជបណ្ឌិតរបស់អ្នកអាចគិតថ្លៃសេវាកម្មពិគ្រោះយោបល់។
កុមារជនជាតិដើម និងកុមារអ្នកកោះ Torres Strait ដែលមានស្ថានភាពវេជ្ជសាស្ត្រមួយចំនួន 
អាចត្រូវបានណែនាំឱ្យចាក់វ៉ាក់សាំងបន្ថែមដោយឥតគិតថ្លៃ។
ជនភៀសខ្លួន និងអ្នកមកជ្រកកោនផ្នែកមនុស្សធម៌ ក៏អាចទទួលបានវ៉ាក់សាំងកុមារភាពដែលខកខានដោយគិតឥតថ្លៃផងដែរ។
ច្រើនទៀត៖
Getting vaccinated | Australian Government Department of Health, Disability and Ageing (https://www.health.gov.au/topics/immunisation/getting-vaccinated)
Immunisation for infants and children | Australian Government Department of Health, Disability and Ageing (https://www.health.gov.au/health-topics/immunisation/when-to-get-vaccinated/immunisation-for-infants-and-children) ឬពិគ្រោះជាមួយ GP ឬអ្នកផ្តល់ការចាក់ថ្នាំបង្ការរបស់អ្នក។
តើខ្ញុំអាចទទួលបានព័ត៌មានបន្ថែម ដើម្បីគាំទ្រការចាក់វ៉ាក់សាំងកូនរបស់ខ្ញុំនៅឯណា?
ប្រសិនបើអ្នកមានសំណួរបន្ថែមអំពីវ៉ាក់សាំង សូមប្រាកដថាពិគ្រោះជាមួយវេជ្ជបណ្ឌិត គិលានុបដ្ឋាក ឬបុគ្គលិកថែទាំសុខភាពរបស់អ្នក។
នៅពេលរកមើលព័ត៌មានអំពីវ៉ាក់សាំងលើអ៊ីនធឺណិត ត្រូវប្រាកដថាប្រើប្រភពដែលអាចទុកចិត្តបាន ដែលផ្អែកលើភស្តុតាងវិទ្យាសាស្ត្រ។ មានតំណភ្ជាប់ទៅកាន់ប្រភពដែលអាចទុកចិត្តបានជាច្រើន 
នៅលើគេហទំព័រនេះ។
ប្រសិនបើអ្នកមានសំណួរបន្ថែម ឬចង់បានព័ត៌មានលម្អិតបន្ថែម ដើម្បីជួយអ្នកធ្វើការសម្រេចចិត្តអំពីការចាក់វ៉ាក់សាំង អ្នកអាចពិនិត្យបញ្ជាក់ធនធានខាងក្រោម ឬពិគ្រោះជាមួយវេជ្ជបណ្ឌិត 
គិលានុបដ្ឋាក ឬបុគ្គលិកថែទាំសុខភាពរបស់អ្នក សម្រាប់ព័ត៌មានបន្ថែម។ ពួកគេអាចផ្តល់ឱ្យអ្នកនូវព័ត៌មានអំពីការចាក់វ៉ាក់សាំងសម្រាប់អ្នក និងក្រុមគ្រួសាររបស់អ្នក។
Sharing Knowledge About Immunisation website (https://skai.org.au/)
Questions about vaccination booklet (https://www.health.gov.au/resources/publications/questions-about-vaccination)
The Science of Immunisation booklet (https://science.org.au/our-work/resources-reports/reports-publications/science-immunisation-questions-answers)

